CELEX: 51998PC0690
Language: da
Date: 1998-12-02
Title: Forslag til Rådets afgørelse om Det Europæiske Fællesskabs tiltrædelse af ændringerne til aftalen om Den Almindelige Kommission for Fiskeri i Middelhavet for så vidt angår indførelse af et selvstændigt budget for denne organisation

Avis juridique important

|

51998PC0690

Forslag til Rådets afgørelse om Det Europæiske Fællesskabs tiltrædelse af ændringerne til aftalen om Den Almindelige Kommission for Fiskeri i Middelhavet for så vidt angår indførelse af et selvstændigt budget for denne organisation  /* KOM/98/0690 endelig udg. - CNS 98/0332 */  

EF-Tidende nr. C 015 af 20/01/1999 s. 0013

Forslag til Rådets afgørelse om Det Europæiske Fællesskabs tiltrædelse af ændringerne til aftalen om Den Almindelige Kommission for Fiskeri i Middelhavet for så vidt angår indførelse af et selvstændigt budget for denne organisation (1999/C 15/05) KOM(1998) 690 endelig udg. - 98/0332(CNS)(Forelagt af Kommissionen, den 2. december 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, og stk. 3, første afsnit,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Det Europæiske Fællesskab er medlem af Den Almindelige Kommission for Fiskeri i Middelhavet (GFCM) (1);forvaltningen af fiskebestandene i Middelhavet kræver en indsats på multilateralt plan til regulering af fiskeriet på det åbne hav; udviklingen af akvakultur kan drage fordel af multilateralt samarbejde; GFCM er den rette ramme for sådanne aktioner;GFCM har for nylig vedtaget ændringer, der har til formål at styrke dens aktiviteter ved oprettelse af en rådgivende videnskabelig komité og ved afholdelse af årlige møder; organisationens nye aktiviteter kræver de nødvendige finansielle midler;GFCM er helt afhængig af Levnedsmiddel- og Landbrugsorganisationens (FAO) budget; med begrænsningerne af dette budget er det ikke muligt at finansiere de af GFCM's aktiviteter, der er nødvendige for, at den kan leve op til sin nye, styrkede rolle; GFCM må derfor have sit eget selvstændige budget;GFCM vedtog på mødet den 13.-16. oktober 1997 ændringer til aftalens tekst med henblik på indførelse af det selvstændige budget; det selvstændige budget udgør en ny forpligtelse for de kontraherende parter i GFCM som omhandlet i GFCM-aftalens artikel X, stk. 2;nye forpligtelser kan først træde i kraft, når de er vedtaget af to tredjedele af GFCM's medlemmer, og i relation til det enkelte medlem først når dette har tiltrådt dem;det er derfor nødvendigt, at Fællesskabet vedtager et instrument om accept af GFCM's selvstændige budget;accept af et selvstændigt budget for GFCM indebærer, at Fællesskabet yder et finansielt bidrag til dette budget; bidragets størrelse gør det nødvendigt at tilpasse den erklæring om kompetence og stemmeret, der blev deponeret ved Fællesskabets tiltrædelse af GFCM -TRUFFET FØLGENDE AFGØRELSE:Eneste artikel Fællesskabet accepterer indførelsen af et selvstændigt budget for Den Almindelige Kommission for Fiskeri i Middelhavet i overensstemmelse med instrumentet i bilaget og ændrer sin erklæring om kompetence og stemmeret tilsvarende.(1) Rådets afgørelse (98/416/EF) af 16. juni 1998 om Det Europæiske Fællesskabs tiltrædelse af Den Almindelige Kommission for Fiskeri i Middelhavet (EFT L 190 af 4.7.1998, s. 34).BILAG Instrument om accept af det selvstændige budget for Den Almindelige Kommission for Fiskeri i MiddelhavetHr. generaldirektørJeg skal herved meddele Dem, at Det Europæiske Fællesskab har besluttet at acceptere de nyligt fastlagte regler for det selvstændige budget for Den Almindelige Kommission for Fiskeri i Middelhavet. Jeg sender Dem derfor dette instrument, hvorved Fællesskabet tiltræder den nye artikel VIIIa og IXa samt ændringerne af artikel II, VII og IX i aftalen som vedtaget på mødet den 13.-16. oktober 1997 i overensstemmelse med aftalens artikel X, stk. 2.Da Fællesskabet efter disse ændringers ikrafttræden vil komme til at yde et betydeligt bidrag til budgettet, erstattes den nuværende erklæring om kompetence og stemmeret, som er vedlagt instrumentet for Det Europæiske Fællesskabs tiltrædelse af GFCM, fra og med den dato af den erklæring om kompetence og stemmeret, der er vedlagt dette brev.Modtag, hr. generaldirektør, forsikringen om min mest udmærkede højagtelse.Formand for Rådet for Den Europæiske UnionHr. DioufGeneraldirektørDe Forenede Nationers Levnedsmiddel- og LandbrugsorganisationVia delle Terme di CaracallaI-00100 Rom